पाएं अपने शहर की ताज़ा ख़बरें और फ्री ई-पेपरडाउनलोड करें
रेड अलर्ट जन अनुशासन पखवाड़े के तहत सोमवार को पुलिस की ओर से शहर में बेवजह घूम रहे 21 लोगों को पकड़कर संस्थागत क्वारंटाइन सेंटर भिजवाया गया। पुलिस ने इनके वाहन भी जब्त कर लिए। पुलिस के पकड़ने व क्वारंटाइन सेंटर का नाम सुनकर लोग वापस छोड़ने के लिए मिन्नत करते भी नजर आए।
क्वारंटाइन सेंटर पर रखे गए लोग देर रात तक खाने और पीने के पानी के लिए परेशान होते रहे। बारां डीएसपी मनोज गुप्ता और सीआई मांगेलाल यादव ने बताया कि जिलेभर में कोरोना संक्रमण के मामले लगातार बढ़ रहे हैं। पुलिस टीम की ओर से बेवजह घूमते मिलने पर 21 जनों को पकड़ कर शाहबाद रोड पर स्थित देवनारायण छात्रावास क्वारंटाइन सेंटर पर भेजा गया। कोई भी कार्यक्रम में तय सीमा से ज्यादा लोग मिलने पर कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn